Universiteti i Athinës

Universiteti Kombëtar Kapodistrian i Athinës ( Ethnikón kai Kapodistriakón Panepistímion Athinón), i njohur thjesht si Universiteti i Athinës, është një universitet publik i cili ndodhet në Athinë, Greqi.

 Historiku 
Universiteti i Athinës u themelua me dekret mbretëror më 14 prill 1837 dhe u përurua më 3 maj 1837.

Fillimisht u vendos në një ndërtesë të restauruar otomane në anën verilindore të Akropolit. Sot kjo ndërtesë funksionon si Muzeum i Universitetit. Fillimisht u emërtua Universiteti «Othon» nga emri i ish-mbretit të Greqisë Othon dhe përbëhej nga 4 degë studimi me 52 studentë.

Më 1841 shërbimet administrative dhe degët e studimit u transferuan në "godinën qendrore" aktuale që njihet si godina e Universitetit të Athinës në qendër të kryeqytetit grek. Më 1932 Universiteti u emërua zyrtarisht Universiteti Kombëtar dhe Kapodistrian i Athinës, për nder të Ioannis Kapodistrias, guvernatori i parë i Greqisë pas çlirimit të kombit. Sot, godina kryesore strehon Rektoratin, Senatin, Sallën e Madhe të Ceremonive dhe shërbime të tjera të rëndësishme qendrore. Oborri i saj (propylaea) ka fituar vlerë shoqërore historike, pasi është bërë një vend i tubimeve politike, protestave shoqërore dhe demonstratave të studentëve dhe grupeve të tjera shoqërore që marrin pjesë në lëvizjet për mbrojtjen e të drejtave shoqërore.

Deri në vitin akademik 1925-1926 Universiteti i Athinës ishte i vetmi universitet në Greqi. Ai e furnizonte shoqërinë greke me shkencëtarë të kualifikuar në mjekësi, shkencat natyrore dhe shoqërore, drejtësi dhe ekonomi, shkencat humane dhe teologji. Gjatë shumë viteve të funksionimit të tij, ai ka funksionuar si një qendër të prodhimit intelektual, duke inkurajuar funksionimin e qarqeve intelektuale brenda dhe jashtë mjediseve të tij. Në ditët e sotme ai vazhdon të ofrojë shërbime të rëndësishme shoqërore, pasi stafi i tij shkencor dhe mësimdhënës shpesh merr pjesë në komisione kombëtare dhe ndërkombëtare, zhvillon projekte kërkimore arsimore, organizon dhe merr pjesë në seminare për grupe të ndryshme shoqërore, shpesh paralelisht me punësimin e tij të plotë. Një nga kontributet e tij më të rëndësishme është në fushën e shëndetit kombëtar, pasi studentët e praktikës ofrojnë shërbimet e tyre mjekësore për publikun, nën mbikëqyrjen e stafit mësimor.

 Fakultetet dhe departamentet 
Universiteti përbëhet nga 8 fakultete dhe 33 departamente të varura prej tyre, si dhe dekanët dhe përgjegjësit e tyre.

Fakulteti Teologik
 Departamenti i Teologjise  
 Departamenti i Teologjise Sociale 

Fakulteti Juridik

Fakulteti i Shkencave Ekonomike dhe Politike
 Departamenti i Shkencave Politike dhe Administratës Publike  
 Departamenti i Ekonomisë  
 Departamenti i Komunikimit dhe Masmediave  
 Departamenti i Studimeve Turke dhe Studimeve Bashkëkohore Aziatike 

Fakulteti Filozofik
 Departamenti i Filologjisë  
 Departamenti i Historisë dhe Arkeologjisë  
 Departamenti i Filozofisë, Pedagogjisë dhe Psikologjisë  
 Departamenti i Psikologjisë 
 Departamenti i Gjuhës dhe Letërsise Angleze  
 Departamenti i Gjuhës dhe Letërsise Gjermane  
 Departamenti i Gjuhës dhe Letërsise Italiane  
 Departamenti i Gjuhës dhe Letërsise Spanjolle  
 Departamenti i Studimeve Muzikore 
 Departamenti i Studimeve të Teatrit 
 Departamenti i Gjuhës dhe Letërsisë Ruse dhe Studimeve Sllave 

Fakulteti i Shkencave
 Departamenti i Fizikës  
 Departamenti i Kimisë  
 Departamenti i Matematikës  
 Departamenti i Biologjisë  
 Departamenti i Gjeologjisë dhe Gjeokomunikacionit  
 Departamenti i Informatikes dhe Telekomunikacionit  
 Departamenti i Historisë dhe Filozofisë së Shkencës 

Fakulteti i Shkencave Shëndetësore
 Departamenti i Mjekësise 
 Departamenti i Stomatologjisë 
 Departamenti i Farmacisë 
 Departamenti i Infermierisë

Fakulteti i Shkencave të Edukimit
 Departamenti Pedagogjik i Arsimit Fillor  
 Departamenti i Arsimit dhe Edukimit për Moshën Parashkollore 

Fakulteti i Edukatës Fizike dhe Sportit

 Shih edhe 
 Universiteti Ekonomik i Athinës
 Universiteti i Aristotelit në Selanik

 Lidhje të jashtme 
 https://www.uoa.gr/fileadmin/user_upload/Uni/Publications/uoa-alb-final.pdf (shqip)
 Official website (greqisht)  Kategoria:Artikuj me lidhje të jashtme në Greqisht  (anglisht)
 Hellenic Quality Assurance and Accreditation Agency (HQAA) (anglisht)
 National and Kapodistrian University of Athens Internal Quality Assurance Unit (greqisht) Kategoria:Artikuj me lidhje të jashtme në Greqisht

 Referime 

Kategoria:Universitete në Greqi
Kategoria:Arsimi në Athinë
Kategoria:Universiteti i Athinës